‘तीन वर्षों में रमसा योजना में हुए 892 करोड़ के विकास कार्य’
अजमेर | राज्यमें रमसा योजनांतर्गत 892 करोड़ रुपए के कार्य कराए गए हैं। उन्होंने बताया कि बाड़मेर जिले में पूर्ववर्ती सरकार के कार्यकाल में महज 7 करोड़ रुपए के कार्य हुए, जबकि सरकार के कार्यकाल में 38 करोड़ रुपए के कार्य हुए हैं। सिवाना विधानसभा क्षेत्र में गत सरकार के कार्यकाल में केवल एक करोड़ 12 लाख रुपए कार्य हुए, वहीं मौजूदा सरकार के कार्यकाल में 7 करोड़ 5 लाख रुपए के कार्य कराए हैं। शिक्षा राज्य मंत्री प्रो. वासुदेव देवनानी ने शुक्रवार को विधानसभा में प्रश्नकाल में विधायकों द्वारा पूछे गए पूरक प्रश्नों का जवाब दे रहे थे। उन्होंने बताया कि प्रदेश में खाली कमरों का आंकलन यू-डाइस और रमसा के द्वारा विकसित प्रणाली के आधार पर किया जाता है। उसके बाद प्रस्ताव भारत सरकार को भिजवाया जाता है। उन्होंने बताया कि विद्यालयों में खाली कमरों की स्थिति को जानने के लिए आने वाले समय में हम ‘जी मैपिंग’ कराएंगे। उन्होंने आश्वस्त किया कि आगामी दो वर्षों में शिक्षा के स्तर को और गुणवत्ता के स्तर पर ले जाया जाएगा। इससे पूर्व विधायक हमीर सिंह भायल के प्रश्न का जवाब देते हुए देवनानी ने बताया कि विद्यालयों में कक्षाकक्ष निर्माण के लिए रमसा योजनांतर्गत राशि स्वीकृत की जाती है। गत वित्तीय वर्ष में सिवाना विधानसभा क्षेत्र के 10 विद्यालयों में 614.020 लाख की राशि स्वीकृत की गई, जिनमें 7 कार्य पूर्ण हो चुके हैं।
hin_Deva hin_Deva